CELEX: C2004/239/02
Language: et
Date: 2004-09-25 00:00:00
Title: Kohtuasi C-307/04 P: Apellatsioonkaebus, mille SEC Corporation esitas 15. juulil 2004 Euroopa Ühenduste Esimese Astme Kohtu (teine koda) 29. aprilli 2004. aasta kohtuotsuse peale liidetud kohtuasjades T-236/01, T-239/01, T-244/01 kuni T-246/01, T-251/01 ja T-252/01: Tokai Carbon Co. Ltd jt versus Euroopa Ühenduste Komisjon

25.9.2004   
            
            
               ET
            
            
               Euroopa Liidu Teataja
            
            
               C 239/1
            
         Apellatsioonkaebus, mille SEC Corporation esitas 15. juulil 2004 Euroopa Ühenduste Esimese Astme Kohtu (teine koda) 29. aprilli 2004. aasta kohtuotsuse peale liidetud kohtuasjades T-236/01, T-239/01, T-244/01 kuni T-246/01, T-251/01 ja T-252/01: Tokai Carbon Co. Ltd jt versus Euroopa Ühenduste Komisjon
   (Kohtuasi C-307/04 P)
   (2004/C 239/02)
   SEC Corporation (kohtuasi T-251/01 (1)), asukoht Amagasaki, Hyogo (Jaapan), esindaja jurist K. Platteau, esitas 15. juulil 2004 Euroopa Ühenduste Kohtusse apellatsioonkaebuse Euroopa Ühenduste Esimese Astme Kohtu (teine koda) 29. aprilli 2004. aasta kohtuotsuse peale liidetud kohtuasjades T-236/01, T-239/01, T-244/01 kuni T-246/01, T-251/01 ja T-252/01: Tokai Carbon Co. Ltd jt versus Euroopa Ühenduste Komisjon.
   Apellatsioonkaebuse esitaja palub Euroopa Kohtul:
   
               a)
            
            
               tühistada edasikaevatud kohtuotsus osas, milles leitakse, et komisjonil on õigus kasutada ülemaailmset kaubakäivet diferentseeriva faktorina apellatsioonkaebuse esitajale määratud trahvi põhisumma otsustamisel;
            
         
               b)
            
            
               tühistada esimese astme kohtu poolt muudetud otsuse (2) artikkel 3 osas, millega apellatsioonkaebuse esitajale määrati 6 138 miljoni euro suurune trahv, või vähemalt trahvisummat oluliselt vähendada kohtu poolt sobivaks peetava summani; ning
            
         
               c)
            
            
               jätta esimese astme kohtus ja Euroopa Kohtus kantud kohtukulud komisjoni kanda.
            
         Õiguslikud alused ja peamised argumendid
   Apellatsioonkaebuse esitaja väidab, et esimese astme kohtu otsus tuleb tühistada järgmistel põhjustel:
   
               1)
            
            
               EÜ asutamislepingu artikli 253 ning non bis in idem ja õigluse põhimõtete rikkumine, andes hinnangu, et komisjon ei ole SEC-ile trahvi määramisel ning kohtuasja eripärast lähtudes kohustatud võtma arvesse SEC-i suhtes USA konkurentsi ametiasutuste poolt varem samade asjaolude alusel kehtestatud sanktsioone;
            
         
               2)
            
            
               EÜ asutamislepingu artikli 253 ning õigluse ja proportsionaalsuse põhimõtete rikkumine, andes hinnangu, et komisjonil on õigus asjaosalistele pooltele määratava trahvi põhisummat diferentseerida üksnes ülemaailmse kaubakäibe alusel, arvestamata SEC-i tegevusulatust Euroopa Majanduspiirkonnas.
            
         
      (1)  EÜT C 31, 2.2.2002, lk 12.
   
      (2)  18. juuli 2001. aasta otsus 2002/271/EÜ EÜ asutamislepingu artikli 81 ja EMÜ asutamislepingu artikli 53 alusel toimuva menetluse kohta — Kohtuasi COMP/E-1/36.490 — Grafiitelektroodid (EÜT 2002, L 100, lk 1).